EEN - Hrvatska

Poslovni susreti u sklopu “Mediteranske burze turizma” BMT 2014, Napulj
2014-04-05 15:16 (Europe/Zagreb)
Eurosportello, Posebna Agencija Napuljske komore će, povodom BMT 2014 (Mediteranska burza turizma) u sklopu aktivnosti „Enterprise Europe Network-BRIDG€conomies“ konzorcija, organizirati transnacionalne poslovne susrete na području turizma.
Događanje će biti organizirano u suradnji sa Sektorskom grupom za turizam i kulturno nasljeđe. Događaj će ugostiti tvrtke iz cijele EU i kupce izabrane uz potporu ENIT (Talijanska nacionalna institucija za turizam ) i partnera iz Europske poduzetničke mreže.
Glavne teme:
Turistička ponuda specijalizirana u različitim proizvodnim linijama.
Susret ponude i potražnje.
Zašto sudjelovati:
Na prethodno dogovorenim poslovnim sastancima, sudionici će imati mogućnost:
– Raspravljati o mogućnostima suradnje u turizmu
– Predstaviti turističku ponudu
– Istražiti prirodne resurse regije
– Pronaći nove poslovne partnere
– Uspostaviti nove poslovne veze

Tko može sudjelovati:

Tour operateri
– „incoming“
– „outgoing“

Agencije:
– Putničke agencije
– Web – putničke agencije
– Organizatori evenata

Smještaji:
– Hoteli
– Privatni apartmani, „Bed&Breakfast“, vile
– Turistička sela
– Odmarališta
– Kampovi

Usluge:
– Kongresni centri
– Termalne vode/toplice
– Promotori kulturno/turističkih događanja
– Tematski parkovi

Transport:
– Zračni prijevoz
– Brodski prijevoz
– Iznajmljivanje buseva/automobila
– Drugi oblici prijevoza
Online registracija putem: http://www.b2match.eu/bmtnaples2014

Poslovni razgovori u Palermu
2014-03-28 13:02
Hrvatska gospodarska komora – Europska poduzetnička mreža, zajedno s partnerima u regiji Sicilije, organiziraju poslovne susrete ( razgovore ) koji će se održati 28. ožujka 2014. u Palermu, Italija.
Susreti se organiziraju u okviru misije (Misija za rast – Mission for Growth) koju vodi potpredsjednik Antonio Tajani. Ova misija ima za cilj poticanje zapošljavanja, povećanje poslovnih aktivnosti i rast domaćeg gospodarstva
Na poslovnim razgovorima, 28. ožujka 2014. sudjelovat će brojne tvrtke iz različitih zemalja i sektora djelatnosti:
Poljoprivredno – prehrambena industrija
Pomorska industrija i ribolov
Inteligentna energija
Turizam i kulturna baština
Tekstil i moda
Biotehnologija i medicina
ICT
Graditeljstvo i zelena gradnja
Kreativna industrija
Poslovni razgovori nude vam mogućnost da se sastanete i raspravljate o poslovnim pothvatima s tvrtkama i poduzetnicima na tim tržištima. Isto tako, sudjelovanje u misijama za rast također će vam ponuditi jedinstvenu priliku za susret i umrežavanje s donosiocima političkih odluka i lokalnim vlastima.
Sve zainteresirane tvrtke se mogu prijaviti za razgovore I odabrati tvrtku s kojom želi razgovarati do 20.ožujka putem sljedećeg linka: http://www.b2match.eu/m4g-Italy-Sicily.

Za više informacije i pomoć u prijavi možete kontaktirati: HGK, Ino Buljan, ibuljan@hgk.hr, 01/ 4606 821

Poslovni susreti na sajmu TAVOLA 2014
2014-03-17 13:54
Poslovni susreti prehrambene industrije
TAVOLA 2014
17. ožujka 2014 – Kortrijk (Belgija)
Sajam TAVOLA idealno je mjesto gdje se susreću profesionalci iz sektora fine delikatesne hrane i svježih proizvoda.
TAVOLA se održava svake dvije godine, a 2012. je sudjelovalo 390 izlagača iz 12 zemalja i 18.000 posjetitelja iz 24 zemlje. 172 tvrtke su imale ukupno 326 bilateralnih poslovnih razgovora.
Hrvatska gospodarska komora i projekt Europska poduzetnička mreža Hrvatske suorganizator je ovih poslovnih susreta te se uz našu pomoć možete uključiti u ove dinamične i dobro popraćene susrete
Poslovni susreti prehrambene industrije
Poslovni susreti prehrambene industrije (Food Business Meetings) izvrsna su prilika za organizaciju sastanaka koji su vezani za komercijalnu i tehnološku suradnju, a organiziraju se u sklopu Tavola sajma 17.ožujka 2014. To je odličan način da optimizirate svoju prisutnost na sajmu kroz program prilagođenih, unaprijed organiziranih poslovnih sastanaka.
Ova je usluga besplatna i uključuje:– Ulaz na sajam– Program sastanaka s tvrtkama po Vašem odabiru, u trajanju do 30 min (9,30-19,00h)– Koktel dobrodošlice uz druženje i umrežavanje

S kim se možete sastati na poslovnim susretima?
Poslovni susreti prehrambene industrije na TAVOLA sajmu ciljaju na profesionalce uključene u prehrambeni sektor, izlagače i posjetitelje sajma iz različitih Europskih zemalja, uključujući::
– Potencijalne kiljente: kupce iz malih i srednjih tvrtki, veletrgovce, trgovce na malo, agente, male tvrtke i prodavaonice delikatesama itd.– Potencijalne tehnološke ili komercijalne partnere: proizvođale, istraživačke centre, laboratorije itd.– Potencijalne dobavljače: pakiranje, pružatelji usluga, dobavljači opreme/strojeva itd.– Partneri u logistici: transport, logistika, skladištenje itd.– Javna i privatna tijela: škole, klasteri, obrazovne institucije itd.
Sektori koje sajam pokriva su:
– Proizvodi od krumpira, voća i povrća– Gotova jela i poslastice – Organska i ekološka hrana– Delikatese, specijaliteti i suha hrana– Smrznuti prehrambeni proizvodi– Alkoholna i bezalkoholna pića, čaj i kava– Regionalni i etno prehrambeni proizvodi (novo)– Riba i plodovi mora– Proizvodi od mesa, divljači i peradi– Slastice, kruh i kolače– Mliječni proizvodi
Kako se možete prijaviti i početi organizirati svoje sastanke?
Prijaviti se možete on-line te istim putem i odabrati sastanke:
Na službenim stranicama TAVOLA sajma: http://b2match.eu/FoodBusinessMeetings2014
Rok za registraciju je 21.veljače 2014.
Prednost registriranja što ranije moguće jest mogućnost postepenog odabira sastanaka, posebice s najpoznatijim sudionicima.
Nekoliko dana prije samog događanja zaključuje se online katalog sudionika te se spajaju sastanci sudionika kako bi se izradio raspored sastanaka za 17.ožujka 2014..
Više informacija?
Slobodno nam se obratite u HGK, Centar za EU – Europska poduzetnička mreža :– Jelena Ravlić; jravlic@hgk.hr– Vesna Torbarina; vtorbarina@hgk.hr

Poslovni susreti u Napulju
2014-03-14 13:00
Europska poduzetnička mreža, B.R.I.G.D.- ekonomski konzorcij, CAMPANIA partneri vas sa zadovoljstvom pozivaju na poslovne susrete ( razgovore ) koji će se održati 14.ožujka.2014. u Napulju.
Susreti će se organizirati u okviru misije (Misija za rast – Mission for Growth) koju vodi podpredsjednik Antonio Tajani u suradnji sa Europskom poduzetničkom mrežom Italije i regije Campania. Misija će također uključivati i konferenciju 13.ožujka u Napulju s ciljem ostvarivanja poslovnih prilika u Italiji od strane europskih i ne europskih tvrtki.

Na poslovnim razgovorima, 14.ožujka sudjelovat će tvrtke iz sljedećih sektora:
Aeronautika
Poljoprivredno – prehrambeni proizvodi
Autoindustrija
Biotehnologija
Kulturna baština
Zeleno graditeljstvo
Energija
Moda
Turizam
Transport&Logistika
Zainteresirane tvrtke se mogu prijaviti do 4.ožujka putem sljedećeg linka: http://www.b2match.eu/M4G-italy-campania
Za više informacije i pomoć u prijavi možete kontaktirati: HGK, Ino Buljan, ibuljan@hgk.hr, 01/ 4606 821

Poziv tvrtkama za sudjelovanje na poslovnim susretima u sklopu "Mission for Growth" - Atena, Grčka
2014-03-11 09:27
U skladu s ciljevima Europa 2020, strategije za rast, Europska komisija organizira tzv. Misije za rast („Mission for Growth“) od 2012. godine. Potpredsjednik EK, g. Anonio Tajani odlazi na ove misije zajedno s vodećim europskim poslovnim organizacijama i tvrtkama iz zemalja članica EU.
U okviru svake misije organizirani su poslovni razgovori (B2B), a od 2012. u suradnji s Europskom poduzetničkom mrežom održano je 11 misija.
Jedna od sljedećih misija je planirana za Grčku, stoga Europska poduzetnička mreža Grčke poziva sve zainteresirane tvrtke da se prijave na poslovne susrete koji će se održati 11.ožujka 2014. u Ateni, čiji je cilj promoviranje poslovnog partnerstva između grčkih i europskih tvrtki. U sklopu posjeta, biti će održana Konferencija o obalnom i pomorskom turizmu & „Blue Growth“ strategijama 10.ožujka 2014, na kojoj će sudjelovati visoki politički dužnosnici.

Poslovni susreti 11.ožujka obuhvatit će sljedeće teme:
Prehrambeno-poljoprivredne proizode / Preradu hrane / Akvakulturu
Biotehnologiju
Energiju
Turizam
Zainteresirane tvrtke se mogu prijaviti najkasnije do 5.ožujka putem sljedećeg linka http://www.b2match.eu/m4g-greece2014
Za više informacije možete kontaktirati: HGK, Jelena Ravlić, jravlic@hgk.hr, 01/ 4606 824

7. međunarodni gospodarski susreti pod nazivom“Tourism@GAST 2014”
2014-03-07 10:48 - 2014-03-09 10:48
Hrvatska gospodarska komora Županijska komora Split, uz potporu partnera iz Europske poduzetničke mreže, organizira

7. međunarodne gospodarske susrete pod nazivom
“Tourism@GAST 2014”
koji će se održati u petak 07.03.2014. s početkom u 09:30 sati u sklopu međunarodnog sajma GAST, 5. – 9. ožujka 2013., Split.

Multilateralni gospodarski susreti Tourism@GAST 2014 nastavak su istoimenih gospodarskih susreta pri sajmu GAST uz sudjelovanje više od stotinu sudionika. Do sada su ostvareni mnogobrojni individualni sastanci i direktni kontakti među poduzetnicima.
Zadovoljstvo sudionika izraženo je željom većine da i ove godine budu dio ovog, sada već tradicionalnog događanja u sklopu uspješnog sajma GAST.
Sajam GAST je ključno mjesto susreta brojnih proizvođača i trgovaca iz djelatnosti prehrane, pića, hotelske i ugostiteljske opreme. Prepoznat je u poslovnim krugovima kao ključno mjesto ugovaranja logistike za turističku sezonu. Za više informacija o sajmu pozivamo Vas da posjetite web stranice: www.gastfair.com.

Međunarodni sajam turizma u Beogradu
2014-02-28 14:34
Pozivamo Vas da se prijavite za sudjelovanje na 4. Međunarodnim poslovnim susretima na temu turizma u sklopu Međunarodnog sajma turizma u Beogradu. Poslovni susreti će se održati 28.veljače 2014. a prijave se vrše online. Glavni organizator događanja je Nacionalna agencija za regionalni razvoj kao koordinator Europske poduzetničke mreže Srbije, a Hrvatska gospodarska komora i Europska poduzetnička mreža Hrvatske podržavaju događanje.
Cilj poslovnih susreta je umrežavanje tvrtki, razmjena iskustava i znanja te uspostavljanje poslovne suradnje među tvrtkama iz područja turizma.

Glavne teme poslovnih susreta:
• Hoteli
• Turoperatori
• Turističke organizacije
• Turističke agencije
• Konzultanti
• Restorani
Prijava putem linka http://bitbe2014.talkb2b.net/ je moguća do 18.veljače, a popunjavanje online profila Vaše tvrtke do 24.veljače. Poslovne partnere za bilateralne razgovore možete birati od 24.veljače.
Sudjelovanje na poslovnim susretima je besplatno.
Za sve daljnje informacije kontaktirajte : Jelena Ravlić, jravlic@hgk.hr , 01/ 4606 824.

Obzor 2020. za privatni sektor
2014-02-28 08:39
Poslovno – inovacijska agencija Republike Hrvatske (BICRO) i Europska poduzetnička mreža (EEN) vas pozivaju na Info dan «Obzor 2020. za privatni sektor», koji će se održati u petak, 28. veljače 2014. na Fakultetu elektrotehnike i računarstva, Unska 3, Zagreb, dvorana D1. Na Info danu će se predstaviti segmenti programa Obzor 2020 namijenjeni specifično poduzetnicima te privatnom sektoru općenito; programi Mala i srednja poduzeća (SME), Pristup rizičnom kapitalu, kao i novootvoreni natječaj za prijavu projektnih prijedloga u programu Eurostars.

Program Info dana nalazi se ovdje te u privitku, dok se prijaviti možete putem online prijavnice najkasnije do 27. veljače 2014.
Mapu s uputama kako doći do mjesta i dvorane održavanja Info dana možete pronaći ovdje.

Više o samom Info danu možete saznati iz Priopćenja. Više o programu Obzor 2020 možete saznati ovdje, dok više o programu Eurostars ovdje.

Sudjelovanje na Info danu je besplatno. Molimo vas da ovaj poziv proslijedite osobama za koje smatrate da bi im ovaj Info dan bio od koristi.
Svi oni koji će biti spriječeni prisustvovati događanju, moći će Info dan uživo pratiti putem video veze.

Let's connect: business & innovation
2014-02-27 12:27
Uštedite vrijeme i novac te proširite mrežu partnera u energetskom poslovnom sektoru. Pozivamo Vas da upoznate potencijalne međunarodne poslovne partnere u individualnim planiranim „jedan-na-jedan“ sastancima na nadolazećem događanju Let’s connect: business & innovation. Teme poslovnih susreta će biti biomasa i energetsko učinkovita gradnja.

Kao u prošlim godinama, susreti će biti održani unutar dva međunarodna poznata događanja: World Sustainable Energy Days (WSED) i expoEnergy. Teme i vrijeme poslovnih susreta optimalno se uklapaju u program konferencije i sajma.

Zašto sudjelovati?
Individualno dogovorite sastanke: uštedite vrijeme i novac, upoznajte potencijalne poslovne partnere na jednom mjestu
Vrijedni novi kontakti, ideje i informacije na međunarodnoj razini
Povećana vidljivost Vaše organizacije i tehnologije
Besplatna organizacija poslovnih sastanaka za sudionike WSED konferencije

Organizatori:
CATT Innovation Management, Chamber of Commerce Upper Austria i OÖ Energiesparverband

Registrirajte se online i predstavite Vašu tvrtku putem kratkog profila na: http://www.b2match.eu/expoenergy2014.

Troškovi sudjelovanja na gospodarskim susretima su 60 EUR + VAT, a ukoliko sudjelujete na WSED konferenciji sudjelovanje je GRATIS.

Slobodno nam se obratite za sve dodatne informacije.

Kontakt osoba: Vedran Đidara, vedran.didara@bicro.hr, 01 2352 628

Radionica o zaštiti intelektualnog vlasništva na azijskom području
2014-02-20 14:35
Poslovno – inovacijska agencija Republike Hrvatske (BICRO), kao glavni partner za transfer tehnologije, inovacije i istraživačko-razvojne projekte u Europskoj poduzetničkoj mreži (EEN) organizira radionicu Uvod u zaštitu intelektualnog vlasništva u Kini i jugoistočnoj Aziji u suradnji s tri službe za informacije (eng. helpdesk): EU IPR Helpdesk, CHINA IPR Helpdesk i ASEAN IPR Helpdesk. Radionica će se održati u četvrtak, 20. veljače 2014. godine u kongresnom centru FORUM Zagreb (Radnička cesta 50) s početkom u 9 sati.
CHINA IPR Helpdesk i ASEAN IPR Helpdesk nude besplatnu potporu prve razine upravljanja pravima intelektualnog vlasništva (IV) za korisnike istraživačkih projekta te mala i srednja poduzeća. Jedan od glavnih ciljeva IPR Helpdeska je podizanje svijesti o intelektualnom vlasništvu (IV) i izgradnja stručnih kapaciteta među malim i srednjim poduzećima diljem svijeta. Usluge koje pruža odnose se na edukativne radionice u različitim zemljama radi podizanja znanja o intelektualnom vlasništvu na lokalnom nivou, preko korisnih publikacija poput priručnika, vodiča i smjernica koje se bave različitim aspektima IV-a u poslovnom ili istraživačkom okruženju.
Radionicu će održati Michal Klaczynski, međunarodni stručnjak u upravljanju intelektualnim vlasništvom za područje jugoistočne Azije. Klaczynski iza sebe ima višegodišnje iskustvo upravljanja poslovima zaštite intelektualnog vlasništva (autorsko pravo, žigovi, licenciranje) kao i posredovanja u izravnim stranim ulaganjima na tržištu Kine. Diplomirao je na Harvard Law School (LL.M.), Sveučilište Jagiellonia, Poljska. Danas Klaczynski upravlja vlastitom konzultantskom tvrtkom specijaliziranom za međunarodne transakcije i nadzorne aktivnosti uključujući savjetovanje u poslovanju s Kinom te priprema doktorski rad na temu međunarodnog prava.
Program radionice nalazi se ovdje, dok se prijaviti možete putem online prijavnice. Predavanje (prijenos uživo) će biti dostupno na BICRO web stranici www.bicro.hr. Prijenos će ciljano biti koordiniran za poduzetnike iz Osijeka (Tera Tehnopolis d.o.o.) i Rijeke (Znanstveno tehnologijski park Sveučilišta u Rijeci – Step Ri). Dan nakon radionice u Zagrebu, 21. veljače 2014. godine, ista radionica će biti održana u Splitu u organizaciji Ureda za transfer tehnologije Sveučilišta u Splitu.
Za ambasadore EU IPR Helpdeska u Hrvatskoj imenovani su Vedran Đidara, voditelj programa IRCRO i Goran Zeković, voditelj projekta Europske poduzetničke mreže ispred BICRO-a (Zagreb), te kolege Nikola Balić (Split) i Ivan Štefanić (Osijek).

Značenje eko-dizajna za hrvatsko trižište
2014-02-19 14:37
Projekt IMAGEEN ima za cilj predstaviti i promovirati eko-dizajn u sektoru hrane i pića. Aktivnosti eko-dizajn projekta namijenjene su za područja u kojima eko-dizajn još nije razvijen, ali za njega postoji potencijal. Projekt uključuje sektor prehrambene industrije i proizvodnje pića, oboje u kontekstu pakiranja (ambalaže).
Eko-dizajn omogućuje proizvođačima da uzmu u obzir okolišna pitanja već od rane faze dizajna ambalaže te pridonosi jačanju konkurentnosti malog i srednjeg poduzetništva kroz:
• Poticanje inovacija (re-dizajniranje proizvoda, stvaranje novih „zelenih“ proizvoda ili
asortimana)
• Smanjenje troškova kroz smanjenje ulaznih sirovina
• Povećanje kvalitete
• Povećanje prodaje kroz nove tržišne prilike (uključujući i javnu nabavu)
• Usklađivanje s ekološkim standardima
• Olakšavanje usklađenosti s ekološkim procedurama (što u konačnici dovodi do smanjenja
troškova poslovanja)
U svrhu prezentacije projekta, dana 19.02.2014. u prostorijama Rektorata Sveučilišta J.J. Strossmayer u Osijeku (Aula Magna), Trg Sv. Trojstva 3, održat će se jednodnevna IMAGEEN konferencija “Što znači eko-dizajn?”.
Cilj konferencije je podizanje svijesti malih i srednjih poduzetnika kroz koncept proširene odgovornosti o ambalažnom otpadu u cilju smanjenja otpada od hrane koji završava na odlagalištima ostalog otpada; podizanje svijesti odnosno razmišljanja o životnom vijeku proizvoda; eko-profiliranje; marketing; obrađivanje zahtjeva iz sektora zaštite okoliša; određivanje uloga svih partnera / članova lanca vrijednosti.
Na konferenciji će se prezentirati projekt IMAGEEN općenito kao i četiri projektna alata. Predavači će biti stručnjaci iz područja eko-dizajna i zaštite okoliša. Projekt se financira iz fonda Europske Unije kroz Programa CIP – Program Unije za konkurentnost i inovacije.
Pozivamo sve zainteresirane poduzetnike iz sektora pakiranja i proizvođače iz industrije hrane i pića na konferenciju. Sudjelovanje na konferenciji je besplatno ali je potrebno izvršiti registraciju putem prijavnice koju ispunjenu možete poslati putem elektroničke pošte imageen@tera.hr ili na fax 031 / 251 – 005.

Misija za rast
2014-02-18 13:32 - 2014-02-19 13:32
U skladu s ciljevima Europa 2020, strategije za rast, Europska komisija organizira tzv. Misije za rast od 2012. godine. Potpredsjednik EK, g. Anonio Tajani odlazi na ove misije zajedno s vodećim europskim poslovnim organizacijama i tvrtkama iz zemalja članica EU.
U okviru svake misije organizirani su poslovni razgovori (B2B), a od 2012. u suradnji s Europskom poduzetničkom mrežom održano je 11 misija. Za početak 2014. godine planiran je odlazak u:
Belgiju (Bruxelles) 18-19. 02. 2014
Grčku (Atena) 10-11. 03. 2014
Italiju (Napulj) 13-14. 03. 2014
Italiju (Palermo) 27-28. 03. 2014
Španjolsku ( Sevilla i Merida) 3-4. 04. 2014.
Misija za rast: BELGIJA
Cilj posjeta Valoniji je promocija poslovnih i partnerstva na području inovacija između belgijskih i europskih tvrtki (MSP), ali i tvrtki iz drugih zemalja.
Poslovni susreti (B2B) su predviđeni za 18.veljače, a istog dana prije podne je konferencija koja ima za cilj upoznati europske tvrtke s poslovnim mogućnostima u Valoniji.
Sudjelovanje na konferenciji i razgovorima je besplatno.
Registracija za konferenciju: http://ec.europa.eu/enterprise/initiatives/mission-growth/missions-for-growth/antonio-tajani/europe/belgium/index_en.htm
Registracija za razgovore i odabir sugovornika vrši se preko web stranice : http://www.b2match.eu/m4g-wallonia . Na web stranici događanja mogu se vidjeti tvrtke koje su se već prijavile!
Na poslovne susrete se mogu prijaviti tvrtke iz sljedećih industrijskih grana: Transport i logistika Svemir Strojarstvo Kreativna industrija Biotehnologija/ farmaceutska industrija
Za više informacija o događanjima možete kontaktirati izravno EK na mail: entr-M4Growth-Europe@ec.europa.eu
Ili u HGK- EEN: Igor Bobek (ibobek@hgk.hr)

Studijski posjet: Hrvatski dani u Helsinkiu
2014-02-11 09:03
HGK Županiska komora Split i Veleposlanstvo Republike Hrvatske u Helsinkiu u suradnji s Hrvatskom turističkom zjednicom i Regionalnom gospodarskom komorom Helsinki poziva vas na ” Hrvatske dane u Helsinkiu” koji će se održati u utorak 11.veljače 2014.

Poslovni susreti u području mode i dizajna
2014-01-26 13:51 - 2014-01-27 13:51
U sklopu amsterdamskog tjedna mode (www.fashionweek.nl), koji se održava od 17. do 27. siječnja 2014. u Amsterdamu, održat će se prodajni modni sajam Modefabriek (www.modefabriek.nl), kao i poslovni susreti (matchmaking) pod nazivom FashionMatch za sve europske poduzetnike koji se bave modom, dizajnom i srodnim djelatnostima (odjeća, obuća, dizajn, proizvodnja i ostalo) i traže međunarodne partnere.

Poslovni susreti održat će se u nedjelju 26. siječnja i ponedjeljak 27. siječnja u organizaciji Europske poduzetničke mreže (Enterprise Europe Network, EEN), radni jezik je engleski, a sudjelovanje je besplatno. Prijave se zaprimaju do 20. siječnja preko sljedeće stranice: http://www.b2match.eu/fashionmatch

Odabir partnera za poslovne susrete u trajanju od 20 minuta moguć je nakon što se kreira profil na navedenoj stranici i to u razdoblju od 6. do 20. siječnja. Raspored poslovnih susreta je sljedeći: u nedjelju 26. siječnja od 10 do 12 sati i od 13 do 17 sati te u ponedjeljak 27. siječnja od 10 do 13 sati. Organizator sugerira da se zainteresirani sudionici poslovnih susreta prijave čim prije jer je broj mjesta ograničen na 100.

Modefabriek je vodeći prodajni modni sajam na području Beneluksa koji svake godine predstavi preko 600 modnih marki na području od 40,000 četvornih metara, a posjeti ga preko 19,000 posjetitelja. Na amsterdamskom tjednu mode očekuje se preko 25,000 poduzetnika iz različitih sektora.

Poslovni susreti u području mode i dizajna, 26. i 27. siječnja 2014. u Amsterdamu
2014-01-26 10:45 - 2014-01-27 10:45

Pronađite poslovnog partnera na Energy Days Graz 2014"!
2014-01-15 13:50 - 2014-01-16 13:50
Hrvatska gospodarska komora – Europska poduzetnička mreža Hrvatske Vas poziva na sudjelovanje na poslovnim susretima u sklopu „Energy Days 2014“ u Grazu, na temu „Biomase“ i „Energetski učinkovite gradnje“, koji će se održati 15.i 16.siječnja 2014.
U privitku možete doznati sve informacije o događanju, a prijaviti se možete online putem linka www.b2match.eu/energydaysgraz2014
Napomena: za sudjelovanje na poslovnim susretima u sklopu „Biomase“ zainteresirane tvrtke se najprije moraju prijaviti na „Srednjeeuropsku konferenciju o biomasi“ putem linka www.cebc.at/en/home/, ali ne kao sudionici na konferenciji (jer se za sudjelovanje na konferenciji plaća kotizacija) već samo kako bi dobili mogućnost prijave na poslovne susrete za biomasu.
Rok za prijavu na poslovne susrete i upisivanje on-line profila Vaše tvrtke je 8.siječnja, a poslovne partnera za b2b-sastanke možete birati od 16.prosinca do 13.siječnja.
Sudjelovanje na poslovnim susretima je besplatno.
Kontakt osoba za sva pitanja:
Jelena Ravlić – jravlic@hgk.hr

Poziv na seminar: „Poslovanje sa Saveznom Republikom Njemačkom- njemačko tržište rada”
2013-12-16 13:45
Zbog velikog interesa naših članica za njemačko tržište, 16. prosinca 2013. u prostoru HGK, Nova cesta 3-7 u Zagrebu, organiziramo treći u nizu seminara vezanih uz poslovanje s Njemačkom, s fokusom na radne dozvole i njemačko tržište rada.
Stručnjaci iz područja radnog zakonodavstva u Njemačkoj te predstavnica Ministarstva rada i mirovinskoga sustava RH informirat će tvrtke o novostima vezanim uz rad naših tvrtki u Njemačkoj, osnivanje tvrtki i podružnica te detašmane i radne dozvole. Po završetku plenarnog dijela predviđen je prostor za otvorenu raspravu u sklopu koje će sudionici moći govornicima postavljati pitanja vezana uz radno pravo i zakonsku regulativu u Njemačkoj.
Sudjelovanje na seminaru je besplatno za naše članice, a u pratećim dokumentima nalazi se program događanja, prijavni obrazac za seminar te anketni upitnik za delegaciju u Mainz, budući da istu pripremamo u veljači sljedeće godine (detalji dostupni na: http://www.hgk.hr/sektor-centar/sektor-medjunarodni/pozivamo-tvrtke-na-sudjelovanje-u-delegaciji-u-mainz-u-njemackoj-19-veljace-2013?category=65).
Prijave za sudjelovanje na seminaru mogu se slati do 13. prosinca 2013. na mail Anite Stipić (astipic@hgk.hr) ili fax: 01 4828 379, uz napomenu da je broj sudionika ograničen.
Radni jezici seminara su hrvatski i njemački, uz osigurano simultano prevođenje.

Internacionalizacija inovacija i poduzetništva
2013-12-11 12:36
Poslovno – inovacijska agencija Republike Hrvatske (BICRO) kao glavni partner za transfere tehnologije, inovacije i istraživako – razvojne projekte u Europskoj poduzetničkoj mreži (EEN) poziva se na međunarodnu konfrenciju “Internacionalizacija inovacija i poduzetništva” koja će se održati 11.prosinca 2013. u hotelu Sheraton, (kneza Borne 2) s početkom u 9:00 h.
Cilj konfrencije je približiti postojeće nacionalne i europske sustave i strukture(programe, fondove i sl.) koji potiču i doprinose razvoju inovativnih i međunarodnoaktivnih tvrtki te na taj način potaknuti hrvatska poduzeća na aktivno djlovanje u pravcu internacionalizacije poslovanja te usmjeravanja prema inovativno razmišljanju i poslovanju. Smjernice za unaprjeđenje suradnje, razmjene znanja u poticanju inovacija i rasta konkurentnosti, te aktualni trendovi i iskustva u intrenacionalizaciji poslovanja i jačanju inovativnog poduzetništva biti će predstavljeni kroz predavanja, panel rasprave i radionice.
Povodom konferencije u zagreb dolazi dr. Charles Wessner, jedan od najvećih stručnjaka u području tehnologije , inovacija i poduzetništva koji će sa okupljenima podijeliti iskustvo kreiranja inovacijske politike SAD-a stavljajući naglasak na javno-privatna partnerstva, poduzetništva, financiranj ranih faza za nove tvrtke te potrebe i koristi visoko – kvalitetne tehnološke industrije.Trenutno, dr. Wessner kordinira niz programa usmjerenih na vladine mjere poticanja poduzetništva i razvoja novih tehnologija kroz suradnju vlade, sveučilišta i industrije kako bi se kapitaliziralo nacionalno ulaganje u istraživanje.
U sklopu konferencije, dodijelit će se 15 milijuna kuna vrijedni ugovori za 50 projekata koji su zadovoljili uvjete petog kruga natječaja BICRO program provjere inovativnog koncepta (PoC).Program provjere inovativnog koncepta podupire pred-komercijalne aktivnosti istraživača i poduzetnika na putu razvoja novih proizvoda, usluga i tehnoloških procesa, s ciljem pružanja potpore u ranoj fazi razvoja inovacija, kako bi se pomogao i usmjerio daljnji razvoj i smanjio rizik investicije u kasnijoj fazi. Financijska sredstva osigurana su i zajma Svjetske banke za Drugi projekt tehnologijskog razvoja (STP II).
Program konferencije se nalazi u prilogu, dok se prijaviti možete putem on-line prijavnice zaključno do 10.prosnica 2013.
Sudjelovanje na konferenciji je besplatno.

Mission for Growth - posjet Europskih tvrtki Portugalu
2013-11-29 14:40
Portugalski konzorcij Europske poduzetničke mreže PORTUGALINOVA NET organizator je poslovnih susreta u sklopu posjete gospodina Antonia Tajania, europskog povjerenika za industriju i poduzetništvo, Lisabonu, 28. i 29. studenog 2013.
Posjet Portugalu je još jedna u nizu misija gospodina Tajanija pod nazivom “Mission for Growth“, a cilj je promocija poslovnih i partnerstva na području inovacija između portugalskih i europskih tvrtki (MSP), ali i tvrtki iz drugih zemalja.
Poslovni susreti su predviđeni za 29.studenog, dok je 28. konferencija koja ima za cilj upoznati europske tvrtke s poslovnim mogućnostima u Portugalu.
Na poslovne susrete se mogu prijaviti tvrtke iz sljedećih industrijskih grana:
Gospodarenje pomorskim dobrima
Zdravstvo
Turizam
Automobilski dijelovi
Dijelovi za aeronautiku
ICT
Poljoprivreda i prehrambena industrija
Papir i ljepila
Prijaviti se mogu sve tvrtke iz gore navedenih sektora putem online prijave na linku www.b2match.eu/m4g-portugal
Rok za prijavu je 30.listopada, a kontakt osoba za sva pitanja je Helena Moura helena.moura@iapmei.pt

„Biznis Baza 2013“
2013-11-27 10:55 - 2013-11-29 10:55
Nacionalna agencija za regionalni razvoj u suradnji sa Beogradskim sajmom, organizira 12. Međunarodni sajam poduzetništva „Biznis Baza 2013“, koji će se održati od 27. do 29. studenog 2013. godine, u hali I Beogradskog sajma u Beogradu.
Nacionalna agencija za regionalni razvoj, Europska poduzetnička mreža i Gospodarska komora Srbije tradicionalno organizira međunarodne poslovne susrete u okviru međunarodnog sajma „Biznis Baza“ u Beogradu, u srijedu, 27.11.2013. u hali I Beogradskog sajma.
Sektori koji će biti zastupljeni na međunarodnim poslovnim susretima:
– GRAĐEVINSKA INDUSTRIJA I MATERIJALI
– DRVNA INDUSTRIJA
– ELEKTRO INDUSTRIJA I MATERIJALI
– METALSKA INDUSTRIJA
– MAŠINSKA INDUSTRIJA
– OBNOVLJIVI IZVORI ENERGIJA
– RECIKLAŽA
Europska poduzetnička mreža Srbije Vam pruža mogućnost da u okviru poslovnih susreta upoznate potencijalne međunarodne poslovne partnere, ostvarite direktan kontakt sa predstavnicima stranih poduzeća, razmijenite iskustva, primjere dobre prakse i uspostavite poslovnu suradnju. Mi ćemo za Vas izraditi raspored poslovnih sastanaka, pomoći Vam oko njihov0e pripreme, a predstavnici mreže stoje Vam na raspolaganju i tjekom sastanaka.
Više informacija za potencijalne izlagače na međunarodnom sajmu poduzetništva „Biznis Baza 2013“ možete pronaći na web stranici događanja:http://biznisbaza.narr.gov.rs
Kontakt osoba: Srđan MilivojevićNacionalna agencija za regionalni razvojTel: +381 11 2060 826E-mail: srdjan.milivojevic@narr.gov.rs
Kontakt osoba: Marko KovačevićGospodarska komora SrbijeTel: +381 11 3300 928E-mail: marko.kovacevic@pks.rs

WhoHack 2013
2013-11-23 11:48 - 2013-11-24 11:48
Dana 23. i 24. studenog u prostorima Znanstveno-tehnologijskog parka Sveučilišta u Rijeci – Step Ri održat će se prvi međunarodni WhoHack 2013 organiziran pod pokroviteljstvom Veleposlanstva SAD – Zagreb i zahvaljujući suradnji s WhoAPI, Netokracijom i drugim partnerima.
WhoHack Hackathon je natjecanje u razvoju mobilnih aplikacija koje traje 20h i na koje se mogu prijaviti programeri, dizajneri i kreativci, bez obzira na njihove profesionalne kvalifikacije.
Sudjelovanje na događaju je besplatno i sudionici koji dolaze iz daleka imaju pravo na besplatno noćenje u hostelu na dvije noći.
Svaki tim imat će priliku za predstavljanje rješenja i osvajanje zanimljivih nagrada:
3x iPad mini Wi-Fi 16GB 3x Tablet Samsung Galaxy Tab 3 3x Tablet Vivax TPC-7151 3x Mobile speakers Sonorous MINI SPEAKER 3x USB Memory Stick 8GB Robot
PROGRAM:
1. dan 09:00 – prijava 10:00 – službeno otvaranje 13:00 – ručak 14:00 – nastavak hakiranja 22:00 – kraj prvog radnog dana
2. dan 09:00 – početak drugog radnog dana 13:00 – ručak 14:00 – nastavak hakiranja 17:30 – početak prezentacija 20:00 – objava pobjednika
21:00 – neslužbeni after party Club Nina 2

Rok za prijavu je 16. studeni 2013. godine.
Više informacija o događaju možete pronaći na stranicama http://whohack.com/event-4-details_whohack-2013.html.

Međunarodni gospodarski susreti na SASO sajmu u Splitu
2013-10-25 09:43
Četvrti međunarodni gospodarski susreti B2B@SASOfair 2013. održat će se u petak, 25. listopada 2013. godine u Splitu. Tradicionalni događaj organizira Ured za transfer tehnologije Sveučilišta u Splitu u suradnji s Hrvatskom gospodarskom komorom, Poslovno-inovacijskom agencijom Hrvatske (BICRO) te stranim partnerima u okviru Europske poduzetničke mreže.
Prošlogodišnji susreti bili su iznimno uspješni te su okupili 126 tvrtki i institucija iz Hrvatske i inozemstva, gdje se održalo preko 180 poslovnih sastanaka. Zanimljiv format susreta idealna je prilika za promociju vlastitih proizvoda i usluga, širenje poslovanja na nova tržišta i pronalazak novih poslovnih partnera.
Sudjelovanje na gospodarskim susretima je besplatno te za registraciju i više informacija, molimo posjetite: http://saso.talkb2b.net
Za pitanja i prijedloge slobodno nas kontaktirajte: een@utt.unist.hr

Mission for Growth - Posjet Europskih tvrtki Izraelu
2013-10-22 15:28
Izrael je jedno od najkonkurentnijih gospodarstava u svijetu koje karakterizira vrlo visoki kapacitet za inovacije. Inovativnost izraelskog gospodarstva počiva na inovativnim tvrtkama koje znaju iskoristiti prisutnost nekih od najboljih svjetskih istraživačkih institucija usmjerenih prema potrebama poslovnog sektora. Razina konkurentnosti i inovacijski kapacitet izraelskog gospodarstva idealna je prilika za europske tvrtke. Iz tog razloga Europska komisija (EK), točnije potpredsjednik EK i Povjerenik za poduzetništvo i industriju Antonio Tajani, organizira posjet europskih tvrtki Izraelu u sklopu kojeg će se održati i poslovni susreti (B2B).
Ova misija biti će usmjerena na brojne sektore industrije, poput obrane, upravljanja vodnim gospodarstvom, ekološki prihvatljivim tehnologijama, informacijskim i komunikacijskim tehnologijama, poljoprivrednim prerađevinama, itd. Međutim, inovativne i ekološki prihvatljive tehnologije će biti ključne teme na dnevnom redu budući da će misija biti organizirana u sklopu sajma Water Technology and Environment Control Exhibition and Conference (WATEC) u Tel Avivu, Izrael, od 22. do 24. listopada 2013.
Kontakt osoba za sva dodatna pitanja o planiranoj misiji je Eva PAPARATTI (tel.: +32 229 – 64521), Eva.PAPARATTI@ec.europa.eu
Detaljne informacije o samom sajmu: http://www.watec-israel.com/
Prijava za sudjelovanje te informacije o svim zastupljenim sektorima misije: http://ec.europa.eu/enterprise/initiatives/mission-growth/missions-for-growth/antonio-tajani/middle-east/israel/index_en.htm
Prijave se primaju do 30. kolovoza 2013. Broj mjesta je ograničen. Troškove putovanja i smještaja snositi će same tvrtke. Europska komisija će organizirati grupne rezervacije u hotelima te olakšati rezervaciju. Prijevoz do sajma za sudionike biti će organiziran.

OTVORENE PRIJAVE ZA GREENVEST – sajam otvorenog tipa u ARENA CENTRU!
2013-10-17 10:26 - 2013-10-19 10:26
Prvi hrvatski green-tech i green-lifestyle sajam otvorenog tipa ‘GREENVEST: HOME EDITION’ održat će se u trgovačko-zabavnom centru – ARENA CENTAR-u – od 17- 19. listopada 2013. godine na raspoloživoj unutarnjoj izložbenoj površini od 1.000 m2 i vanjskoj izložbenoj površini od 2.500 m2, a riječ je o sajmu na kojem će se predstavljati domaće i strane tvrtke te njihove ‘green’ usluge, proizvodi i tehnologije krajnjim potrošačima.
Područja sajma su (abecedno): eko inovacije, eko poljoprivreda, energetska učinkovitost, financijske usluge, informatičke tehnologije, inteligentna energija, inteligentni sustavi i procesi, inženjerske usluge, konzultantske usluge, obnovljivi izvori energije, proizvodi od recikliranih materijala, tehnologije reciklaže, zaštita okoliša, zelena gradnja, zelene uslužne djelatnosti, zeleni lifestyle proizvodi, zeleni prijevoz i zeleni turizam.
Za vrijeme održavanja prvog hrvatskog green-tech i green-lifestyle sajma otvorenog tipa GREENVEST: HOME EDITION, u petak, 18.10.2013. godine od 10:00 do 17:00 sati u ARENA Centru (kino-dvorana) održat će se jednodnevna konferencija pod nazivom ‘GREENVEST: Hrvatsko zeleno gospodarstvo u 2014. godini’. Tijekom održavanja, uz iznimno dinamičan program i govornike, organizatori će poslovnom sektoru i drugoj zainteresiranoj javnosti pružiti sveobuhvatne informacije o Nacionalnom akcijskom planu za obnovljive izvore energije, Zakonu o obnovljivim izvorima energije i drugim povezanim podzakonskim aktima, informacije o planovima i mjerama vezanim uz daljnji razvoj projekata obnovljivih izvora energije i energetske učinkovitosti te zelene gradnje, a poseban naglasak stavljen je na buduće izvore financiranja takvih projekata iz domaćih i europskih izvora.
Više informacija možete saznati klikom na poveznicu: http://www.croenergo.eu/Saznajte-sto-nas-ceka-u-2014-OIE-energetska-ucinkovitost-zelena-gradnja-te-domaci-i-europskih-izvori-financiranja-16557.aspx

Korisnicima usluga Europske poduzetničke mreže u Hrvatskoj popust od 25% na sve izlagačke i marketinške pakete. Obrazac za prijavu možete preuzeti ovdje.
Sve informacije o sajmu i zakupu izložbenog prostora možete vidjeti na: http://www.greenvest.com.hr/GREENVEST-INFO/Sudjelovanje

Cluster mission Japan
2013-10-07 15:06 - 2013-10-12 15:06
The sectors targeted are among others the ones covered by BioJapan2013 Expo such as:
Drug and Drug Discovery (Small-Molecule Drug, Biologics, Vaccine etc.)Drug Discovery Support and Contract Services (Drug Synthesis Services, Analysis Contract Services and Chemical Compound Libraries and Screening etc.)Pharmaceutical and Medical DevicesFunctional Food and AgricultureMedical Treatment, Diagnosis and Medical Devices and EquipmentsResearch Devices, Bioinformatics and Bio imaging etc.
Costs
The EU-Japan Centre will cover:
main costs related to tuitiontransfers during group company visitsBioJapan registration fee including access to the exhibition & annex hall and partnering area, access to the matching (partnering) system, lunch for 3 days, welcome reception and closing cocktail.trade fairs booth arrangements6-night accommodationinterpretation
Costs to be covered by the participants: Participants must cover their travel costs to/from Japan, transfer from / to the airport and any other costs not covered directly by the EU-Japan Centre. Clusters must pay a (non-refundable) contribution of €1,475 towards the costs incurred by the EU-Japan Centre in relation to the cluster’s participation. To facilitate small and medium-sized enterprises (SMEs) participation in the course, no contribution will be asked. SMEs companies must pay a (refundable) deposit of €500 to guarantee the place on the course.
More Information:
http://www.eu-japan.eu/global/business-training/bio-cluster-mission.html
http://www.ics-expo.jp/biojapan/

Mission for Growth - Promoviranje poslovne suradnje u Portugalu
2013-09-28 14:30
U posljednih nekoliko godina mala i srednja poduzeća su prolazila kroz teško razdoblje. Međutim napori koje poduzima portugalska vlada počinju imati pozitivne učinke na njihov rad. Vezajući se na uspješan posjet Grčkoj ranijih godina, potpredsjednik Europske komisije Antonio Tajani želio je pridonijeti realizaciji potencijala portugalskih poduzeća kako bi uspješno prevladali krizu. Potpredsjednik Tajani ujedino je snage sa portugalskom vladom kako bi usmjerio europske tvrtke da je Portugal idealno mjesto za poslovnu suradnju i ulaganje.
Ova misija je ključni prioritet za potpredsjednika Tajana da zajedno s portugalskim vlastima organizira konferenciju s ciljem koji ukazuje na prilike koje Portugal nudi. Organizirat će se B2B forum gdje će europske tvrtke moći stupiti u kontakt s portugalskim potencijalnim partnerima.
Nakon razgovora između Ureda potpredsjednika i Portugalske agencije za trgovinu i investicije(AICEP) koja djeluje u okviru Ministarstva vanjskih poslova, postignut je dogvor na koja područja se treba fokusirati u gospodarstvu:
– razvoj nautičke ekonomije
– turizam
– automiblska industrija
– zrakoplovna industrija
– ICT
– Poljoprivreda i hrana
– papir i ljepilo
– Uslužni centri

B2B Women Entrepreneurs in Progress
2013-09-27 13:31
Ovo je prvi događaj organiziran pod okriljem sektorske grupe za žensko poduzetništvo u Europskoj poduzetničkoj mreži, a glavni organizator je Mihajlo Pupin Institut. Ovaj institut je već imao iskustva u organizaciji B2B sastanaka za žene poduzetnice, odnosno vlasnice malih i srednjih poduzeća u jugoistočnoj Europi.
Zašto sudjelovati? Žene koje su vlasnice tvrtke ili upravljaju nekom tvrtkom iz nekoliko industrijskih sektora bit će fokus grupa ovog događanja.
Osnovni cilj manifestacije je prije svega pronaći poslovne partnere u jugoistočnoj Europi za poslovnu suradnju te međunarodno promicanje žena poduzetnica i novih tehnologija. Drugi izazov je probijanje regionalnih barijera i omogućiti poslovanje između malih i srednjih poduzeća s juga i sjevera Europe.
Poduzeća u vlasništvu muškaraca su također dobrodošla.
Zastupljeni sektori
Poljoprivreda i proizvodnja hrane Informacijske i komunikacijske tehnologije Tekstil Obrazovanje i savjetovanje
Kontakt osoba za B2B u Hrvatskoj je Emilija Žuvić, TPV Varaždin, emilija.zuvic@tp-vz.hr
Više informacija o događanju i prijave na: http://womenentrepreneursb2b.talkb2b.net/

Poslovni susreti: " 100% Design 2013"
2013-09-18 09:54 - 2013-09-20 09:54
Europska poduzetnička mreža u Londonu organizira poslovni susret pod imenom “100% dizajn”, najveće događanje za stručnajke u sektoru industrijskog dizajna održano u Ujedinjenom kraljevstvu.
Datum održavanja: 18 – 20.09.2013.
Lokacija: Earls Court Exhibition Centre, London
Više o događanju možete pronaći na web stranci: http://www.b2match.eu/100percentdesign2013/
Na sudjelovanje se već prijavilo 10 engleskih i 4 nizozemske tvrtke, te se očekuje još prijava u narednim tjednima.
Ovo je jedinstvena prilika za istraživanje poslovnih i tehnoloških mogućnosti. Tvrtke će moći ostvariti suradnju s najinovativnijim europskim poduzećima iz četiri ključna sektora; industrija, poslovni prostori, kuhinje&kupaonice, eko dizajn&izgradnja.
Za sve daljnje informacije kontaktirajte HGK- EEN, Ino Buljan

Izlazak na međunarodna tržišta putem franšiza
2013-09-17 08:52
Poslovno – inovacijska agencija Republike Hrvatske (BICRO) kao glavni partner za transfer tehnologije, inovacije i istraživačko-razvojne projekte u Europskoj poduzetničkoj mreži (EEN), u suradnji s Centrom za politiku razvoja malih i srednjih poduzeća i poduzetništva – CEPOR, organizira radionicu „Izlazak na međunarodna tržišta putem franšiza“, koja će se održati u utorak, 17. rujna 2013. u 9h, u Zagrebu, DoubleTree by Hilton (Ulica grada Vukovara 269a).
Franšiza predstavlja model rasta poduzeća koji značajno smanjuje neizvjesnost u najrizičnijim fazama rasta: pokretanju poduzeća i fazi brzog rasta. Zbog prepoznatih prednosti u primjeni kako za poduzetnike početnike, tako i za uspješna poduzeća s potencijalom rasta, franšizno poslovanje se već desetljećima uspješno primjenjuje u razvijenim zemljama.
Ulaskom Hrvatske u EU pojačan je interes europskih davatelja za širenjem franšizne mreže u Hrvatskoj, što će utjecati na intenzitet konkurentske borbe u mnogim djelatnostima. S druge strane, hrvatski poduzetnici koji imaju kapacitet konkuriranja na području EU su u situaciji kada trebaju odabrati adekvatan model širenja. Glavne prednosti za primjenu franšize su u tome što omogućuje rast poslovanja uz korištenje financijskih resursa i poznavanja tržišta lokalnog poduzetnika koji kupuje franšizu.
Polaznici radionice imat će priliku upoznati se s prednostima i izazovima primjene franšize u poslovanju, kako od vlastitog poduzeća napraviti franšizni sistem te kako razviti franšizu na međunarodnom tržištu. Radionicu će voditi dr.sc. Mirela Alpeza, dugogodišnji trener i savjetnik za franšizno poslovanje, a svoja iskustva na polaznike će prenijeti i Nikola Oršanić, master franšizer talijanskog brenda Redac.
Sudjelovanje na radionici je besplatno.
Program radionice nalazi se ovdje, dok se prijaviti možete popunjavanjem online prijave.
Više informacija: www.bicro.hr

Međunarodni poslovni susreti u Celju
2013-09-12 10:35
HGK – Europska poduzetnička mreža Hrvatske poziva vas 12. rujna 2013. na, već tradicionalne, poslovne susrete koji se održavaju u 46. međunarodnog sajma obrta MOS u Celju.
Poslovni razgovori se organiziraju u okviru mreže komora Nova Alpe Adria, u suradnji Obrtničke komore Slovenije s partnerima EEN- Europske poduzetničke mreže te Europskom komisijom.
Svoje sudjelovanje mogu prijaviti tvrtke iz slijedećih djelatnosti, odnosno sektora – obnovljivi izvori energije, metaloprerađivačka industrija, građevinska industrija,drvoprerađivačka industrija, elektrotehnička industrija i industrija plastike
Sudjelovanje u poslovnim razgovorima, pruža vam priliku da u jednom danu ostvarite izravne brojne poslovne kontakte. Zemlja partner je Turska, te je predviđeno sudjelovanje većeg broja turskih tvrtki što možete vidjeti na linku za registraciju.
Registrirati se možete do 1. rujna 2013. na web stranici http://www.b2match.eu/slovenia2013
na kojoj će biti profili svih prijavljenih tvrtki među kojima ćete moći odabrati sugovornika za poslovne razgovore.
Sudjelovanje na poslovnim susretima je besplatno, a službeni jezik je engleski.
